SHBA, 200 dollarë për një kartelë false vaksinimi
Vazhdojnë të rritet numri i mashtrimeve për statusin e vaksinimit në Shtetet e Bashkuara
Shumica e amerikanëve vërtetojnë se janë vaksinuar duke treguar një karton të vogël. Aty shkruhet emri i plotë i personit, lloji i vaksinës, numri i dozave dhe seria e tyre. Karta e vaksinimit u projektua si mjet informimi dhe jo për të shmangur mashtrimin, thotë Departamenti amerikan i Shëndetësisë dhe Shërbimeve Njerëzore. , thotë Isaac Bledsoe, nga Departamenti i Shëndetësisë dhe Shërbimeve Njerëzore. Por, ky karton po përdoret gjerësisht në Amerikë si formë vërtetimi për vaksinimin. Ndërsa gjithnjë e më shumë kompani po kërkojnë prova vaksinimi, zyrtarët thonë se po përdoren edhe më shumë karta false vaksinimi. , thotë zoti Bledsoe. Ekspertët e sigurisë kibernetike thonë se faqet në internet ku ofrohen karta false vaksinimi janë zhvendosur nga zonat ilegale të internetit drejt faqeve më të përdorura nga publiku. , thotë Eric Feinberg, nga Koalicioni për një Internet më të Sigurtë. Në disa grupe online, kartat false të vaksinimit ofrohen haptazi dhe madje klientët e kënaqur publikojnë fotografitë e tyre me kartat false. Ekspertët nga Koalicioni për një Internet më të Sigurtë e provuan edhe vetë. Falsifikatorët u përgjigjën me shpejtësi duke garantuar dërgimin në adresa në mbarë Shtetet e Bashkuara. Ekspertët në kompaninë e sigurisë kibernetike “Check Point Software Technologies” thonë se shitjet u rritën në mënyrë dramatike pas urdhërit të qeverisë për vaksinimin e detyrueshëm të punonjësve federalë. , thotë Brian Linder, nga kompania Check Point Software Technologies. Specialistët e sigurisë kibernetike thonë se një zgjidhje e mundshme do të ishte krijimi i një regjistri federal të unifikuar të vaksinimit, si dhe kartat dixhitale që do të vërtetonin statusin e vaksinimit - diçka që disa vende evropiane e kanë bërë tashmë.